  Анжелика Тихонова корреспондент 26-тӥ толшоре Киров улосвылысь Вятские Поляны карын «Бускельёсын пумиськон» улосвылкуспо йӧскалык фестиваль ортчиз, ужрадэ тросгес удмурт коллективъёс пыриськизы. Со сярысь ивортодэтъя «Удмуртия» агентстволэн корреспондентэзлы фестивалез радъясь, Вятские Поляны карысь «Чипчирган» ансамбльлэн кивалтӥсез Надежда Исаева вераз. Туэ фестиваль куинетӥзэ ортчиз ини. Отчы Удмуртиысь, Татарстанысь, Киров улосвылысь удмурт, бигер, пор, ӟуч коллективъёс но нимаз кырӟасьёс, эктӥсьёс, крезьгуро арбериосын шудӥсьёс люкаськылӥзы.  Лыктэм артистъёсмы 80-лы матэ вал, асьмелэнъёсын - 100-лэсь трос. Кызьы шуом, городамы трос пӧртэм калыкъёс уло, милям концертъёсамы учкисьёсмы яратыса ветло ваньзы: ӟучъёс но, поръёс но, бигеръёс но. Соин но та фестивальмес межнациональной межрегиональной каримы Надежда Исаева, фестивалез радъясь«Бускельёсын пумиськонэз» сяна, сӥзьыл кировъёс «Аран быдтон» улосвылкуспо фестиваль ортчыто. Отчы удмурт коллективъёсты гинэ люкало. Радъясьлэн верамезъя, фестивалез ортчытыны карысьтызы «Победа» лулчеберетъя дворецазы ужасьёс но кивалтӥсез Ирина Векшина туж юртто. Озьы ик спонсоръёссы но трос гинэ.    Тегъёс: Лулчеберет Киров фестиваль удмуртъёс кырӟан  